**บทที่ 1**

**บทนำ**

**1.1 ความเป็นมาของโครงการ**

เนื่องด้วยทางโรงเรียนในระดับมัธยมศึกษาตอนต้นและมัธยมศึกษาตอนปลาย เกือบทุกโรงเรียน มีนักเรียนศิษย์เก่าที่จบการศึกษาหลายรุ่น มีทั้งผู้ที่ประสบความสำเร็จในหน้าที่การงาน ผู้ที่มีการศึกษาต่อในระดับที่สูงขึ้นทั้งในมหาวิทยาลัยและวิทยาลัยหลายแห่งจำนวนมาก ทางงาน แนะแนวของโรงเรียนมีการจัดเก็บข้อมูลในรูปแบบเอกสาร ที่เสี่ยงต่อการสูญหายและชำรุด ทำให้ทางงานแนะแนวของโรงเรียนอยากมีระบบที่ใช้ในการบริหารจัดการระบบสารสนเทศดังกล่าว ให้สามารถสืบค้นข้อมูลนักเรียนที่ศึกษาอยู่ในปัจจุบันและศิษย์เก่าที่จบไปแล้ว เพื่อนำข้อมูลสารสนเทศมาตรวจสอบ จัดทำรายงานและสถิติ เพื่อเป็นประโยชน์ต่อการพัฒนาการเรียนการสอน  การส่งเสริมทักษะอาชีพ การแนะแนวศึกษาต่อของนักเรียน

ซึ่งทางงานแนะแนวของโรงเรีนรมีความจำเป็นที่จะจัดเก็บและติดตามข้อมูลนักเรียนทั้งที่สำเร็จการศึกษาไปแล้วและที่กำลังศึกษา เพราะเนื่องจากนักเรียนสำเร็จการศึกษาไปแล้วทางงานแนะแนวไม่สามารถติดตามประเมินผลได้ว่าทางนักเรียนที่สำเร็จการศึกษาจากทางโรงเรียนมีประวัติการศึกษาต่อหรือประสมความสำเร็จในสาขาอาชีพใดบ้าง เพื่อเป็นแนวทางในการแนะแนวนักเรียนที่กำลังศึกษาอยู่ในการประกอปการตัดสินใจในการศึกษาต่อ อีกทั้งทางโรงเรียนมีนักเรียนจำนวนมากทำให้ยากต่อการเก็บรวบรวมข้อมูลและจัดการกับข้อมูล

ดังนั้นในส่วนของปัญหาดังกล่าวข้างต้นทาง ผู้จัดทำมีแนวคิดในการสร้างระบบเทคโนโลยีสารสนเทศเพื่อใช้ในการจัดเก็บและจัดการกับข้อมูลนักเรียนที่มีปริมาณที่มาก เพื่อให้ข้อมูลที่จัดเก็บมีความปลอดภัยและนำข้อมูลที่จัดเก็บไปใช้ได้อย่างสะดวกในด้านต่างๆ และใช้ระบบออนไลน์เพื่อให้ผู้ที่กำลังศึกษาเข้าถึงระบบได้และช่วยให้ศิษย์เก่าสามารถติดต่อกับสถานศึกษาได้สะดวกและรวดเร็วผ่านทางระบบ กรณีที่ทางผู้ศิษย์เก่ามีแนวทางการศึกษาต่อไปเสนอกับทางงานแนวเพื่อไปแนะแนวกับนักเรียนที่กำลังศึกษาอยู่ได้มีแนวทางในการประกอปการตัดสินใจ

**1.2 วัตถุประสงค์**

1.2.1 ​เพื่อสร้างระบบบริหารจัดการงานแนะแนว

1.2.2 เพื่อหาประสิทธิภาพของ​ระบบบริหารจัดการงานแนะแนว

**1.3 ขอบเขตโครงการ**

1.3.1 ประชากรและกลุ่มตัวอย่างคือ  
        ประชากร ได้แก่ นักเรียนและศิษย์เก่าที่สำเร็จการศึกษาจากสถานศึกษานั้นๆ  
 กลุ่มตัวอย่าง เพื่อทดลองใช้ระบบบริหารจัดการงานแนะแนว ได้แก่ นักเรียนชั้นมัธยมศึกษาปีที่6/1 โรงเรียนร้องกวางอนุสรณ์

1.3.2 เนื้อหาสาระที่ต้องการพัฒนา

ระบบสารสนเทศในการบริหารจัดการงานแนะแนว มีความสามารถ ดังนี้  
 1)  สามารถนำเข้าข้อมูลการจบการศึกษาของนักเรียนในแต่ละปีการศึกษาจากโปรแกรม DMC ( ระบบจัดเก็บข้อมูลนักเรียนรายบุคคล )  
                   2)  ผู้ใช้เข้าใช้งานโดยใช้รหัสประจำตัวประชาชนของตนเอง  
 3)  นักเรียนสามารถบันทึกและอัพเดท ข้อมูลของตนเองได้ตลอดเวลา  
                 4)  เป็นเว็บประชาสมพันธ์ข่าวสารสำหรับงานแนะแนวและข่าวสารโรงเรียน  
                5)  มีโควตาที่ทางโรงเรียนได้รับมาจากมหาวิทยาและวิทยาลัยต่างๆ  
                6)  มีการแนะนำมหาวิทยาลัยและวิทยาลัยต่างๆ และคณะต่างๆที่เปิดสอน  
                 7)  สามารถสรุปรายงานการสำเร็จการศึกษาและรายละเอียดการศึกษาต่อ ทั้งสถาบันและคณะ และประวัติการทำงาน  
                 8)  ศิษย์เก่าสามารถสมัครเข้าใช้งานระบบได้และบันทึกข้อมูลรายละเอียดการทำงานได้  
                     9)  ศิษย์เก่าสามารติดต่อกับงานแนะแนวได้  
                   ​ 10)  สถิติเปรียบเทียบการจบการศึกษาในแต่ละปีการศึกษา  
                     11)  สถิติเปรียบเทียบการศึกษาต่อในแต่ละปีการศึกษา

1.3.3 ระยะเวลาในการดำเนินงาน  
             ​            ตลอดปีการศึกษา 2564

**1.4 ประโยชน์ที่ได้รับจากโครงการ**  
      1.4.1 เว็บไซต์สามารถแสดงสถิติการศึกษาโดยจำกัดสิทธิการเข้าถึงข้อมูล  
 1.4.2 ได้เว็บไซต์ประชาสมพันธ์ข่าวสารสำหรับงานแนะแนว  
        1.4.3 นักเรียนเข้าถึงโควตาที่ทางโรงเรียนได้รับมาจากมหาวิทยาและวิทยาลัยต่างๆ  
          1.4.4 ได้เว็ปไซต์ที่ศิษย์เก่าสามารถติดต่อกับงานแนะแนวได้  
          1.4.5 การจัดเก็บข้อมูลให้มีความปลอดภัย  
          1.4.6 มีการจัดเก็บข้อมูลนักเรียนแต่ละคน และสามารถติดต่อได้

**1.5 นิยามศัพท์**  
        1.5.1 ประสิทธิภาพของระบบสารสนเทศในการบริหารจัดการงานแนะแนว หมายถึง  ความสามารถของระบบสารสนเทศในการบริหารจัดการงานแนะแนว ตามขอบเขตด้านเนื้อหาสาระที่ต้องการพัฒนา  
          1.5.2 แบบประเมินประสิทธิภาพระบบสารสนเทศในการบริหารจัดการงานแนะแนว หมายถึง  แบบประเมินการทดสอบระบบสารสนเทศในการบริหารจัดการงานแนะแนวสอดคล้องตามขอบเขตด้านเนื้อหาสาระที่ต้องการพัฒนา  
      1.5.3 แบบประเมินความพึงพอใจการใช้งานระบบสารสนเทศในการบริหารจัดการงานแนะแนว หมายถึง  แบบสอบถามที่ใช้เก็บข้อมูล ผู้ใช้งานระบบสารสนเทศในการบริหารจัดการงานแนะแนว  
        1.5.4 ผู้ใช้งาน หมายถึง  ผู้ที่ใช้งานระบบบริหาร เพื่อจัดการงานแนะแนว สำหรับโรงเรียนร้องกวางอนุสรณ์   
        1.5.5 นักเรียน หมายถึง นักเรียนที่กำลังศึกษาจากสถานศึกษานั้นๆ  
    1.5.6 ศิษย์เก่า หมายถึง ศิษย์เก่าที่สำเร็จการศึกษาจากสถานศึกษานั้นๆ